ແມ່ນຫຍັງ ຢູ່ເບື້ອງຫຼັງ ການສົ່ງນໍ້າມັນ ຂອງອີຣ່ານ ໄປໃຫ້ເວເນຊູເອລາ
ກຳປັ່ນບັນທຸກນໍ້າມັນອີຣ່ານຫ້າລໍາ ທີ່ໄປເຖິງເວເນຊູເອລາແລ້ວ ແລະໄດ້ສູບນໍ້ມັນອອກ ເພື່່ອຊ່ວຍບັນເທົາວິກິດການນໍ້າມັນ ຢູ່ໃນປະເທດອາເມຣິກາໃຕ້ ຈາກການລົງໂທດຂອງສະຫະລັດ. 
ກຳປັ່ນບັນທຸກນໍ້າມັນອີຣ່ານຫ້າລໍາທີ່ໄປເຖິງ ໄດ້ສູບນ້ຳມັນອອກຢູ່ເວເນຊູເອລາ ຊຶ່ງຄາດ ວ່າ ຈະຊ່ວຍບັນເທົາວິກິດການນໍ້າມັນ ຢູ່ໃນປະເທດອາເມຣິກາໃຕ້ດັ່ງກ່າວ ໃນຂະນະທີ່ ປະເທດທັງສອງພວມທ້າທາຍຕໍ່ການລົງໂທດຂອງສະຫະລັດ ກຳປັ່ນບັນທຸກນໍ້າມັນເຊື້ອໄຟອີຣ່ານ ໄດ້ໄປເຖິງເວເນຊູເອລາໃນອາທິດແລ້ວນີ້ ແມ່ນຢູ່ ພາຍໃຕ້ການຄຸ້ມຄອງຂອງກຳລັງທະຫານເວເນຊູເອລາ ໂດຍມີລາຍງານວ່າ ກຳປັ່ນລໍາ ທີຫ້າ ໄດ້ໄປເຖິງ ໃນວັນອາທິດວານນີ້ ຂະແໜງການນໍ້າມັນຂອງເວເນຊູເອລາໄດ້ຖືກທຳລາຍຢ່າງຮ້າຍແຮງມາຫຼາຍປີຍ້ອນ ຄວາມວຸ້ນວາຍທາງດ້ານການເມືອງ ແລະເສດຖະກິດ ອີຣ່ານກ່າວວ່ານໍ້າ ມັນກັ່ນແລ້ວ ແລະສານປະກອບເຄມີເພື່ອປະສົມນ້ຳມັນທີ່ສົ່ງໄປໃເວເນຊູເອລາ ປະມານ 1 ລ້ານ 5 ແສນ 3 ໝື່ນຖັງ ການລົງໂທດຂອງສະຫະລັດຕໍ່ບໍລິສັດນໍ້າມັນ PDVSA ທີ່ລັດຖະບານ ເວເນຊູເອ ລາເປັນເຈົ້າຂອງ ຍັງໄດ້ເຮັດໃຫ້ປະເທດດັ່ງກ່າວບໍ່ສາມາດນໍາເຂົ້ານໍ້າມັນ ບາງຊະ ນິດຈາກຕ່າງປະເທດ ແຕ່ວ່າ ລັດຖະບານປະທານາທິບໍດີນິໂກລັສ ມາດູໂຣ ໄດ້ຫັນໜ້າໄປຫາອີຣ່ານໃນພາກສ່ວນການກັ່ນ ແລະການນໍ້າມັນເຊື້ອໄຟ ໃນວັນເສົາທີ່ຜ່ານມາພວກເຈົ້າໜ້າທີ່ໄດ້ປະກາດວ່າ ນໍ້າມັນຂອງອີຣ່ານໄດ້ໄປປໍ້ານໍ້າມັນ ຫຼາຍຮ້ອຍແຫ່ງຢູ້່ຫົ່ວປະເທດແລ້ວ